L’Agrupació Musical Los Silos de Burjassot tanca la seua Setmana Cultural amb un concert en la Casa de Cultura
2025-07-24

Després d’una setmana d’intensa activitat en la qual no ha faltat el cinema, les audicions, les xerrades i, com no, la música, l’Agrupació Musical Los Silos de Burjassot tanca la seua Setmana Cultural amb un concert en la Casa de Cultura del municipi dissabte que ve 27 de febrer.

Un concert que, a partir de les 18 hores, portarà a l’escenari d’aquest espai municipal a la Prebanda, dirigida per José Carlos Vidal Ramírez, l’Orquestra, dirigida per Gloria Aleza i la Banda Sènior, dirigida per Javier López Salón que, de segur, faran les delícies del públic assistent i arrancaran més d’un aplaudiment. No faltarà tampoc, en una vesprada tan especial, la percussió, dirigida per Marcos Morales.

Una vesprada de dissabte diferent en la qual l’Agrupació Musical espera comptar amb el suport de tot Burjassot, disposat a gaudir d’una gran i treballada selecció de música de banda.